Nordjyllands Politi blev fredag eftermiddag klokken 17.05 kaldt ud til Aldi på Viaduktvej i Nørresundby. Butikken var kort forinden blevet udsat for røveri og røveren, der havde truet en kasseassistent med en peberspray var flygtet med dagens omsætning. Manden beskrives som dansk, 20-25 år, 170 centimeter høj og iført sort trøje med hætte, sorte Adidas-bukser og sorte Adidas-sko med hvide striber. Han flygtede fra stedet på en blå cykel, der siden blev fundet i nærheden. Nordjyllands Politi var tilfældigvis i nærheden med tre patruljer, som alle rykkede til stedet. De har, uden held, afsøgt området med hunde. Har man oplysninger om røveriet eller gerningsmanden, så hører Nordjyllands Politi gerne om det på telefon 114. Overvågningsfoto af gerningsmanden

Referat:
Aldi på Viaduktvej i Nørresundby er fredag eftermiddag blevet udsat for et røveri.